《与孟能静饮联句复和三首》
元代·方回

三月一日春如酒，红是桃花绿杨柳。
人生不醉欲如何，不如意常十八九。
暂兹袖公补天手，谁能箝我谈天口。
挹斗酌海两相逢，天风吹入无何有。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。